เยซ็อง

คิม จง-อุน (mr=Kim Chong-un; เกิด 24 สิงหาคม ค.ศ. 1984) หรือชื่อในการแสดงว่า เยซ็อง (Yesung; mr=Yesŏng) เป็นนักร้อง นักแต่งเพลง นักแสดง ดีเจชาวเกาหลีใต้ เป็นสมาชิกของซูเปอร์จูเนียร์ และอยู่ในกลุ่มซูเปอร์จูเนียร์ เค.อาร์.วาย. และซูเปอร์จูเนียร์-เอช

**ประวัติ**
เยซ็องเป็นชายหนุ่มที่รักในเสียงเพลง เขาพยายามฝึกซ้อมดนตรีการขับร้องอย่างหนักโดยไม่ฟังใคร ในขณะเดียวกัน ผลการเรียนของเขาในขณะนั้นก็พากันดิ่งลงเหวไปตามระเบียบ ทั้งๆที่เยซ็องเป็นคนที่มีผลการเรียนดี จนคุณแม่ของเขาถึงกับเดินเข้ามาในห้องและทำลายเครื่องเสียงทิ้ง เยซ็องเป็นคนที่มุมานะและมีความพยายามมาก เขานั่งรถไฟเที่ยวสุดท้ายกลับบ้านในเวลาเที่ยงคืนหลังจากเรียนพิเศษวิชาการขับร้องพร้อมกับ ยุนโฮ สมาชิกที่ได้เดบิวต์เข้าไปในวง ทงบังชินกี ก่อนหน้าที่จะได้เดบิวต์เยซ็องท้อแท้ใจมาก เพราะฐานะครอบครัวค่อนข้างไม่ดี อายุก็เริ่มเยอะขึ้นทุกวัน หากว่ายังไม่ได้เดบิวต์เสียที เขาก็ไม่มีเงินไปจุนเจือครอบครัว ดังนั้น เมื่อเยซ็องได้รับประกาศนียบัตรวุฒิอนุปริญญา (ก่อนเดบิวต์เพียงไม่กี่เดือน) เขาตั้งใจว่าจะออกจากการเป็นเด็กฝึกหัดไปหางานทำ แต่แล้วโชคชะตาก็พลิกผัน เมื่อทางต้นสังกัดได้เลือกให้เขากับเพื่อนๆอีก 11 คน ได้เปิดตัวเป็นศิลปินใหม่ในนาม Super Junior ทำให้ความฝันของเขาเป็นจริงเสียที ซึ่งเยซ็องได้ชื่อว่าเป็นลูกกตัญญูคนหนึ่ง เมื่อมีรายได้มากพอที่จะเลี้ยงดูคุณพ่อคุณแม่ของเขาและจงจินน้องชายของเขา เขาจึงได้เปิดร้านอาหาร'พับโทล' (เกาหลี:밥톨) อยู่หน้ามหาวิทยาลัยฮงอิก หรือในบริเวณที่เรียกว่าฮงแดในตัวเมืองโซล ให้ครอบครัวช่วยกันดูแล แต่ปัจจุบันได้ถูกปิดตัวลงแล้ว และไปเปิดร้าน Hendel & Gretel แทนที่หน้าตึก KBS และเปิดร้าน  WHYSTYLE (ร้านแว่นตา) ที่มยองดง เขาเป็นคนรักสัตว์มากคนหนึ่ง โดยเลี้ยงเต่าไว้ที่ห้องชื่อว่าตังโกม่า (ปัจจุบันเขาได้นำตังโกม่าไปบริจาคให้กับสวนสัตว์แล้ว เนื่องจากมีปัญหาสุขภาพที่ตังโกม่าต้องมีสถานที่สำหรับการจำศีล หากยังอยู่ในความดูแลของเขา อาจจะไม่เป็นผลดี) เยซ็องเป็นคนรักสุขภาพ โดยที่เขาไม่ดื่มแอลกอฮอล์หรือสูบบุหรี่เลย แต่ก็เป็นที่ทราบกันดีว่าเขาสุขภาพไม่ค่อยดี เป็นโรคนอนไม่หลับและมีอาการเจ็บหลังเรื้อรังเนื่องจากการใช้งานร่างกายที่หนักเกินไป

**ผลงานเพลง**

**ซูเปอร์จูเนียร์**
 ปี ค.ศ. 2005 - อัลบั้ม Super Junior 05 (TWINS)- ปี ค.ศ. 2007 - อัลบั้ม Don't Don- ปี ค.ศ. 2009 - อัลบั้ม Sorry Sorry- ปี ค.ศ. 2010 - อัลบั้ม Bonamana- ปี ค.ศ. 2011 - อัลบั้ม Mr.Simple- ปี ค.ศ. 2012 - อัลบั้ม Sexy, Free & Single- ปี ค.ศ. 2014 - อัลบั้ม MAMACITA- ปี ค.ศ. 2017 - อัลบั้ม PLAY- ปี ค.ศ. 2018 - อัลบั้ม REPLAY
*ปี ค.ศ. 2019 - อัลบั้ม Time Slip
*ปี ค.ศ. 2019 - อัลบั้ม The Renaissance

**ซูเปอร์จูเนียร์ แฮปปี้**
 ปี ค.ศ. 2007 - อัลบั้ม Cooking? Cooking!

**Super Junior K.R.Y.**

**อัลบ้มโซโล่**
 ปี ค.ศ. 2016 - อัลบั้ม Here I AM- ปี ค.ศ. 2017 - อัลบั้ม Spring Falling
*ปี ค.ศ. 2019 - อัลบั้ม Pink Magic
*ปี ค.ศ. 2021 - อัลบั้ม Beautiful Night

**ผลงาน**
 DJ รายการวิทยุ M.I.R.A.C.L.E For You- SBS 'I like Sunday X-Man'- โฆษณา แป้งเย็น 12 plus extra cool- โฆษณา Yamaha Fino Sea- Tazza OST. เพลง love is really pain- อัลบั้มที่ 3 sorry sorry- MC รายการ Handsome's Guy Carriage- Cinderella's Sister OST. เพลง It Has to Be You- อัลบั้ม July Project- ละครเวที NamHanSanSung รับบทเป็น จองมยองซู- ละครเวที Hong Gildong รับบทเป็น ฮงกิลดง- MC รายการ Love Chaser- MC รายการ The Muzit- ละครเวที Spamalot รับบทเป็น เซอร์เดนนิส กาลาฮาด
*Flower Crew OST. เพลง Branded In My Heart

**ภาพยนตร์**

**ละครโทรทัศน์**

**รางวัล**
 ชนะเลิศ "CheonAn Music Competiton"- ชนะเลิศสาขา Best singer ในการประกวด SM Youngster contest ครั้งที่ 3

**อ้างอิง**
หมวดหมู่:สมาชิกของซูเปอร์จูเนียร์
หมวดหมู่:นักร้องเกาหลีใต้
ย
หมวดหมู่:คริสต์ศาสนิกชนนิกายโรมันคาทอลิกชาวเกาหลีใต้
หมวดหมู่:บุคคลจากจังหวัดชุงช็องใต้
หมวดหมู่:สมาชิกของซูเปอร์จูเนียร์-เคอาร์วาย
หมวดหมู่:สมาชิกของซูเปอร์จูเนียร์-เอช
หมวดหมู่:ไอดอลชายชาวเกาหลีใต้
หมวดหมู่:นักแสดงชายจากโซล